Amaru n wungal yessexdem aṭas n uglam n wadeg iwakken ad as-yefk udem icebḥen i wungal-is ad d-yessebgen akk ayen i as-d-yezzin i tmurt n leqbayel seg yal tama iwakken ad d-yejbed lwelha n yimeɣri. Amaru yeglem-d aṭas n tudrin gar-asent ad d-naf Agni iwumi yefka udem icebḥen, yenna-d belli d adeg ideg itekksen lxiq ama d imdanen neɣ d iɣersiwen imi tizegzewt tezzi-as-d seg yal tama, yerna zzin-as-id akk tudrin nniḍen icebḥen am Keryas, ula d adrar n Ǧerǧer yerna-as-id tahuski i d-ijebden tamuɣli. Adrar n Ǧerǧer ad t-naf yeglem-d ccbaḥa-s s usefru. Ula d tameddint n Tizi Wezzu ur tt-yezgil ara s uglam ; anda i d-yenna deg usefru belli d tin yifen akk timnaḍin tiya. Amsawal yefka-as udem icebḥen i uḍris-is s uglamagi n wadeg. Aglam d abrid i yeṭṭafar umaru akken ad d-ibeggen tahuski n uḍris n teḥkayt-is am Ǧamel Meḥrug deg ungal-is Agni n twaɣit yeglem-d ladɣa Agni i d-yeglem akken ilaq, seg yal tama, yefka-as azal d ameqqran.